Gitariada 40 – zaproszynie
Już hned ôsmŏ edycyjõ Gitariady 40. ôdbydzie sie we Kandrzinie-Koźlu. 30 i 31 siyrpnia 2019 r. trefiōmy sie w Parku Pojednaniŏ. Zaś trefiōm sie twōrcy i wykōnŏwcy big-beatu z cołkigo wojywōdztwa ôpolskigo. Latosi fajer bydzie podzielōny na dwie ôdsłōny.
Piyrszŏ, piōntkowŏ (30 siyrpnia), to tref wyteranōw big-beatu. Wierzimy, iże rozpŏlōm publiczność do czyrwōności, a ta ôdpłaci im sie szumnōm zabawōm. W tym dniu wystōmpiōm: „Muzozaury” z Gubczyc, SUPER OLD KASKADA, DRILL STONE, 3r12 (Niymcy) & Krystyna Brożek, Old Befa, Darek Guca i Przyjaciele, Kazik Pabiasz i Goście, Waldek Nowak Band, Karawana – 25 lecie kapele.
Sobotniŏ (31 siyrpnia) to kapele: Flying Hammer Experiment, G(h)ost, Honker, Plunkton, V-220 Band – Marek Morawiec, Watch The Fire.
Z tego zestawu wynikŏ, że czekajōm nŏs dwa dni ôkraszone szumnōm muzykōm. Ôrganizatorzi zaprŏszajōm tyż na GEŁDÃ PLAT WINYLOWYCH, co ôdbydzie sie w dōmu Kultury „Chymik”, jak tyż do roztolicznych sztandōw z wielōma niyspodziankami.
Grafiki: materyje ôrganizatora.
szl_Latn szl_Latn szl_Latn eng_Latn szl_Latn szl_Latn